«Оха хаза кхаъ боккху хьоьга , имам! Цул боккха кхаъ кхин хила йиш йоцуш дагна там беш болу, Делах тешаш болчу бусалбанашна, керстанаш белхабо цо. Тхо арадевллера Делан дуьхьа, г1азотан т1амна, хьуна евзаш йолу и вайн сагатдеш йолу меттиг схьаяккха. Иза Рамазан беттан ткъей цхьалг1ачу дийнахь, шот дара. Нохчийн аренашкахула бог1учу мостаг1ашна т1екхечира тхо. Дийно сарралц т1ом бира оха цаьрца. Уьш эшон ницкъ ца тоьий хиъча, оха йоккха топ ян вайн ц1а нах бахкийтира. И йоккха топ етташ х1аллакби оха вайн мостаг1ий. Цара маьхьарий хьоькхура, шаьш дийна дитахьара бохуш. Шайгахь мел долу герз, даарш, духарш схьаделлера цара.